தகவு சான்ற செய்தி எனும் பொருளில் தகவல் வந்தது எனச் சிலர் இதற்கு விளக்கம் அளிக்கின்றனர். தகவு + அல் = தகவு இல்லாதது எனும் பொருள் இச்சொல்லைப் பகுக்கின்ற பொழுது காணக் கிடைக்கின்றது. தமிழ் வழி பார்த்தாலும் இது பொருந்தவில்லை. பண்டைய இலக்கிய சான்றுகளும் இச்சொல்லுக்கு வழங்கப்படவில்லை. நிகண்டுகளிலும், கழக இலக்கியப் பேகர முதலிகளிலும் இச்சொல் செய்தி எனும் பொருளில் வழங்கப்படவில்லை. செந்தமிழ் சொற்பிறப்பியல் அகரமுதலியில், தரவல்>தகவல் ஆக மாறியுள்ளதாகக் குறித்துள்ளனர். ரகரம் ககரமாக மாறுவது ஐயத்திற்குரியது. இதற்கான வேர்ச்சொல் விளக்கத்தையும் யாரும் தரவில்லை. தகவல் இலாகா என வழங்கும் சொற்றொடரில் இலாகாவும் தமிழில்லை. எனவே நாம் நீண்ட காலத்திற்கு முன்பே செய்தித் திணைக்களம் என்றே இதனை நற்றமிழில் அழைத்து வந்துள்ளோம்.  Information department செய்தித் திணைக்களம்/ தெரிவல் திணைக்களம்.  செய்தி / தெரிவல் / பற்றியம் / புலனம் எனும் சொற்களை இனி வழக்கத்திற்குக் கொணர்வோம். நுட்பமானத் தன்மை மற்றும் திறமையை உள்ளடக்கியது, நுணுக்கமாக வெளிப்படுத்தும் திறன்  ஓவியம்,சிற்பம், சிலம்பாட்டம், மொழி போன்ற பல கலை என்பதற்குள் அடங்கும்